שיחה:הצעת אולימפיאדת מדריד (2020)

message: מספר ערכים דומים על אולימפיאדות אחרות נמחקו לאחרונה לאחר דיוני חשיבות. הייתה הסכמה שניתן להסתפק בערך המכרז האולימפי 2020 ודומיו, ואין צורך לרדת לרזולוציה נמוכה מזו. Lostam - שיחה 12:16, 6 באוקטובר 2016 (IDT)
replies: text: אז למחיקה מהירה... כדאי להוסיף לדפי מדיניות כדי למנוע דיונים מיותרים וחוזרים בנושא. • צִבְיָה • שיחה • ד' בתשרי ה'תשע"ז 12:34, 6 באוקטובר 2016 (IDT)
replies: text: :מסכים עם שניכם. אין לזה מקום. Lostam, גם אתה מסכים שכדאי להכניס הערה לגבי זה בדף "ויקיפדיה:קווים מנחים"? Ldorfman • שיחה 00:26, 8 באוקטובר 2016 (IDT)
replies: text: ::אני דווקא כן חושב שיש מקום לערכים הללו, בתנאי שייכתבו כמו שצריך ויפורטו בהרחבה כמו בויקיפדיה האנגלית. שם מאוד ברור לי מדוע יש ערך על המכרז הכולל וגם ערך על ההצעה של כל עיר. בכל מקרה אני לא מוצא מקום לדיון על חשיבות הערך אם הוא מנוגד לקריטריונים. ואם הוא לא מנוגד לקריטריונים אך זאת הדעה הרווחת, אז יש מקום לקיים דיון מסודר עם הצבעה כדי להפוך אותו לקריטריון. בכל מקרה אם הייתה הסכמה מסודרת שכזו ראוי להביא לה כאן קישור ולשים את הערך למחיקה מהירה ולא להבהרת חשיבות. אסף (Sokuya) - שיחה 00:35, 8 באוקטובר 2016 (IDT)
replies: text: :::אין מדיניות ברורה ורשמית בנושא, מה שהיו זה דיוני חשיבות לגבי שניים-שלושה ערכים כאלה לפני חודש-חודשיים. אני חושב שזה מקרה שולי ואיזוטרי מדי כדי להכניס אותו לדף הקווים המנחים, מה גם שדיון חשיבות אחד או שניים לא הופכים משהו למדיניות רשמית. אסף (Sokuya), אם תתעקש אפשר לפתוח הצבעת מחיקה על הערך, לטעמי זה חבל כי תוצאות ההצבעה ברורות מראש. Lostam - שיחה 09:16, 8 באוקטובר 2016 (IDT)

text: :לא שונה מההצעות לאולימפיאדת איסטנבול (2020), מוסקבה (2012) וניו יורק (2012) שנמחקו. אם יש מידע אנציקלופדי שחשוב לתת בגין ההצעה של מדריד, אפשר לתת פירוט בערך המכרז האולימפי 2020 שכרגע לא מפרט כמעט דבר מלבד רשימת המועמדות ואיך התפלגו ההצבעות. Botend - שיחה 12:40, 8 באוקטובר 2016 (IDT)
replies: text: ::לכל הערכים האלו התקיים דיון יחיד. ולא שלושה דיונים נפרדים, חשוב לציין זאת. בנתיים סיימתי לערוך את הערך. אסף (Sokuya) - שיחה 14:20, 8 באוקטובר 2016 (IDT)
replies: text: :::לאחר הרחבת הערך על ידי אסף, ברור כי יש חשיבות לערך, כמוסר מידע מלא, שלא יינתן אם יישאר רק כשורה אחת בפסקה בערך הראשי.  ‏Ovedc • שיחה • אמצו ערך יתום! 09:23, 9 באוקטובר 2016 (IDT)
replies: text: ::::איזה חשיבות יש לרשימת המתקנים בהם לא תתקיים האולמפיאדה??? Eladti - שיחה 09:31, 9 באוקטובר 2016 (IDT)

text: :אסף, אני מתנצל, אבל הערך עמוס במידע לא אנציקלופדי שאינו חשוב, וגם אם הערך ישאר יהיה צורך לשפץ אותו רבות. בפסקת "שלב הגשת בקשה", המידע העיקרי שצריך לכתוב הוא שספרד אירחה את האולימפיאדה פעם אחת קודם לכן, ולאחר מכן פירוט יתר של תאריכים ואנשים שתמכו במהלך. בפסקת "שלב מעומדות העיר", יש גם כן פירוט מוגזם של תאריכי הגשת מסמכים (לא הבנתי מדוע זה חשוב), שהגיעה משלחת לבדוק ותאריך של השקת סלוגן. וכן הלאה בשאר הערך. אני עדיין לא רואה חשיבות אנציקלופדית לערך, ולרוב הדברים שכתובים בו. או כמו שאלעד כתב - זו בעיקר רשימת מתקנים שלא תתקיים בהם האולימפיאדה. Botend - שיחה 14:15, 9 באוקטובר 2016 (IDT)
replies: text: ::Botend תודה על הפידבק, הערך תורגם מויקיפדיה האנגלית. אני שמח לשמוע את חוות הדעת שלך אבל זה לא אומר שאני מסכים איתה. במידה ואכן הערך יישאר אשמח שנערוך דיון איזה מידע יישאר בו או לא. כרגע שהוא ערך מורחב שעומד בפני עצמו אשמח שלא תשמיטו את המידע הזה עד אחרי ההצבעה שתתקים על חשיבותו. אם לדעתכם כל הערך הוא לא אנציקלופדי, אל תשמיטו ממנו מידע, פשוט הצביעו למחיקתו. תודה אסף (Sokuya) - שיחה 14:27, 9 באוקטובר 2016 (IDT)
הערך עלה להצבעת מחיקה. ויקיפדיה:רשימת מועמדים למחיקה/:הצעת אולימפיאדת מדריד (2020) אסף (Sokuya) - שיחה
יש דבר אחד שמתסכל אותי. הערך כתוב בצורה טובה (לפחות רובו), כולל מקורות, נקי לעין ומסודר עם טבלה במרכזו, כולל תמונות המחשה לאורכו. ייתכן שחשיבותו מוטלת בספק, אך הוא כבר נכתב, וכנראה יישאר סטטי. הוא לא ייצרוך יותר מדי שינויים ואם מישהו ירצה ללמוד ולדעת על ההצעות, הרי אנחנו הכתובת. מה יקרה אם יישאר? האם ויקיפדיה העברית צריכה לנקוט בעמדה יותר נוקשה מוויקיפדיה האנגלית שבה הערך חי נושם ומשגשג? אם הערך היה כתוב בצורה לא טובה, אז למחוק זה הגיוני. אולי מראש לא היה צריך לתרגם אך במצב הנוכחי אני חושב שזה באמת חבל ורק מזיק. טוב לא ייצא מזה לדעתי. בר הראל - שיחה - תרומות 02:10, 13 באוקטובר 2016 (IDT)
thread_title: חשיבות

message: אלמוני העלה בדיוק ערך נוסף בסגנון - הצעת אולימפיאדת ניו יורק (2012). הצבתי תבנית חשיבות. אולי כדאי לגבש מדיניות כלשהי בסגנון. ‏Lionster‏ • שיחה 17:18, 9 באוקטובר 2016 (IDT)
replies: text: זאת הסיבה שהיה חשוב לי להרחיב את הערך הנוכחי בצורה הזאת ולתרגם אותו. הרי לא אני יצרתי את הערך, אני רק הרחבתי אותו. עשיתי זאת כדי להציג רף או רמה מסוימת שהערך צריך לשאוף אליו או לעמוד בו. אשמח שהערך הנוכחי יהווה דוגמה במהלך דיון לגיבוש מדיניות כלשהי. אסף (Sokuya) - שיחה 17:23, 9 באוקטובר 2016 (IDT)
thread_title:  ערך נוסף (גיבוש מדיניות)